leo-diaconus.historia diakonos.19
θʹ . Θριαμβεύσαντι δὲ τῷ Νικηφόρῳ καὶ παρὰ τοῦ δήμου θαυμαστωθέντι παντὸς , ὁ αὐτοκράτωρ Ρωμανὸς δωρεάς τε φιλοτίμους δωρεῖται , καὶ τὴν τῆς Ἀσίας αὐτῷ ἐγχειρίζει ἀρχήν . ὁ δὲ , τὴν τοῦ Δομεστίκου τιμὴν καὶ αὖθις ὑποζωσάμενος , τὸν βόσπορόν τε περαιωθεὶς , καὶ τὰς δυνάμεις ἀγηοχὼς , καὶ εἰς φάλαγγα δυσάντητον καὶ δυσεκβίαστον παραταξάμενος , ᾔει διὰ τῆς τῶν Ἀγαρηνῶν γῆς . οἷς τὴν ἔφοδον ἐνωτισθεῖσι τοῦ Νικηφόρου , οὐκ ἀνεκτὸν ἐδόκει κατὰ χώραν τε μένειν , καὶ λόχους καθίζειν , ἐξ ἀντιστάσεώς τε διαμάχεσθαι · ἐκτρέχειν τε πρὸς τὰ φρούρια , καὶ τὰς ἐπιδρομὰς ἐκ τῶν ἐρυμάτων ἀποτροπιάζεσθαι , ἀκροβολιζομένους κατὰ τὸ ἐγχωροῦν . δεινῶς γὰρ ἐδεδοίκεισαν κατὰ συστάδην διαγωνίζεσθαι πρὸς ἄνδρα καρτερικὸν καὶ ἰσχυρογνώμονα . ὁ δὲ σκηπτοῦ δίκην τὴν περίχωρον ἐπεβόσκετο , δῃούμενος μὲν τὰς ἀρούρας , μυριανθρώπους δὲ κώμας ἀνδραποδιζόμενος . ἐπεὶ δὲ τὰ ἐν ποσὶ πυρὸς καὶ μαχαίρας ἔργον πεποίητο , τοῖς φρουρίοις προσβάλλει , ὧν αὐτοβοεὶ τὰ πλεῖστα ἑάλω . ὅσα δὲ τούτων ἐρυμνὰ τοῖς τείχεσι καὶ τῷ πλήθει τῶν ἔνδον ἐτύγχανον , τούτοις ἀντεπῆγε τὰς μηχανὰς , καὶ ἀκήρυκτον ἐπέφερε πόλεμον , ἐκθύμως τοῖς ὑπ' αὐτὸν ἀγωνίζεσθαι προτρεπόμενος . εὐείκτως δὲ τοῖς κελεύσμασι ἐκείνου πᾶς τις ἐπείθετο . ἦν γὰρ οὐ λόγοις μόνον ἐπαγωγός τε καὶ πιθανὸς πρὸς τὸ εὔψυχον , ἀλλὰ καὶ τοῖς ἔργοις αὐτοῖς , ἐκτόπως ἀεὶ ἀγωνιζόμενος πρὸ τῆς φάλαγγος , καὶ κίνδυνον τὸν ἐπιόντα ὑποδεχόμενος , καὶ κραταιῶς ἐκκρουόμενος . ᾑρηκὼς οὖν καὶ καταβαλὼν ἐν εὐαριθμήτῳ καιρῷ τῶν Ἀγαρηνῶν ὑπὲρ τὰ ἑξήκοντα φρούρια , καὶ λείαν ὅτι πλείστην συνεκφορήσας , καὶ νίκην ἐπιφανεστάτην καὶ οἵαν οὐκ ἄλλος ἀναδησάμενος , ἐκεῖθεν τὴν δύναμιν ἀνελάμβανε , καὶ κατὰ τὰ σφῶν ἔστελλεν ἤθη , ἀμύθητον τὸν πλοῦτον ἀθροίσασαν · αὐτὸς δὲ πρὸς τὸν αὐτοκράτορα ἔθει , τῶν πόνων τὰ γέρα ληψόμενος .
Lemmas: ὁ . θριαμβεύω δέ ὁ Νικηφόρος καί παρά ὁ δῆμος θαυμαστόω πᾶς , ὁ αὐτοκράτωρ Ῥωμανός δωρεά τε φιλότιμος δωρέω , καί ὁ ὁ Ἀσία αὐτός ἐγχειρίζω ἀρχή . ὁ δέ , ὁ ὁ Δομέστικος τιμή καί αὖθις ὑποζώννυμι , ὁ Βόσπορος τε περαιόω , καί ὁ δύναμις ἄγω , καί εἰς φάλαγξ δυσάντητος καί δυσεκβίαστος παρατάσσω , ἔρχομαι διά ὁ ὁ Ἀγαρηνός γῆ . ὅς ὁ ἔφοδος ἐνωτίζω ὁ Νικηφόρου , οὐ ἀνεκτός δοκέω κατά χώρα τε μένω , καί λόχος καθίζω , ἐκ ἀντίστασις τε διαμάχομαι · ἐκτρέχω τε πρός ὁ φρούριον , καί ὁ ἐπιδρομή ἐκ ὁ ἔρυμα ἀποτροπιάζω , ἀκροβολίζομαι κατά ὁ ἐγχωρέω . δεινῶς γάρ δείδω κατά συστάδην διαγωνίζομαι πρός ἀνήρ καρτερικός καί ισχυρογνώμων . ὁ δέ σκηπτός δίκη ὁ περίχωρος ἐπιβόσκομαι , δῃόω μέν ὁ ἄρουρα , μυριανθρωπος δέ κώμη ἀνδραποδίζω . ἐπεί δέ ὁ ἐν πούς πυρός καί μάχαιρα ἔργον ποιέω , ὁ φρούριον προσβάλλω , ὅς αὐτοβοεί ὁ πλεῖστος ἁλίσκομαι . ὅσος δέ οὗτος ἐρυμνός ὁ τεῖχος καί ὁ πλῆθος ὁ ἔνδον τυγχάνω , οὗτος ἀντεπάγω ὁ μηχανή , καί ἀκήρυκτος ἐπιφέρω πόλεμος , ἔκθυμος ὁ ὑπό αὐτός ἀγωνίζομαι προτρέπω . εὔεικτος δέ ὁ κέλευσμα ἐκεῖνος πᾶς τις πείθω . εἰμί γάρ οὖον λόγος μόνος ἐπαγωγός τε καί πιθανός πρός ὁ εὔψυχος , ἀλλά καί ὁ ἔργον αὐτός , ἔκτοπος ἀεί ἀγωνίζομαι πρό ὁ φάλαγξ , καί κίνδυνος ὁ ἔπειμι ὑποδέχομαι , καί κραταιός ἐκκρούω . αἱρέω οὖν καί καταβάλλω ἐν εὐάριθμος καιρός ὁ Ἀγαρηνός ὑπέρ ὁ ἑξήκοντα φρούριον , καί λεῖος ὅτι πλεῖστος συνεκφορέω , καί Νίκη ἐπιφανής καί οἷος οὐ ἄλλος ἀναδέω , ἐκεῖθεν ὁ δύναμις ἀναλαμβάνω , καί κατά ὁ σφεῖς στέλλω ἦθος , ἀμύθητος ὁ πλοῦτος ἀθροίζω · αὐτός δέ πρός ὁ αὐτοκράτωρ ἔθος , ὁ πόνος ὁ γέρας λαμβάνω .